Jmé xá xi tjínle je Cuerpo Gobernante xi tsʼe testigole Jeobá nichxin xi tiyoaa ndʼaibi\nJe xi cuerpo gobernante koan nichxin kjoatse\nKui tjíobʼéxkia xo̱n xi kisikasén cuerpo gobernante\nNichxin kjoatse, jngo jtín mani je “pastro kao chjotajchínga” xi cuerpo gobernante koan. Kʼoa jé tsakándiaale je naxinandále Cristo (Hechos 15:2). Kʼianga jme xi tsakʼéndajin, Énle Niná kisichjén kʼoa kitsjoaʼnde nga nganʼiotsjele Niná tsakándiaale (Hechos 15:25). Nichxin xi tiyoaa ndʼaibi kʼoati kui choa̱ tífitjenngi je Cuerpo Gobernante.\nJé Cuerpo Gobernante kjimachjén nga tíbitjoson josʼin nga mele Niná. Je ndsʼee xi ya tjíojin je jtín xi Cuerpo Gobernante ʼmi yaa tjínle kjoachoya ya ngʼajmi. Ndsʼee jebi nʼio mandosinle jmeni xi tso je Énle Niná, jenʼio nda be xi tʼatsʼe xále Niná kʼoa josʼin tjínnele koa̱nxá i̱ jinnaxinandále. Xki̱ xomana batioxkó nga fáoyani jmeni xi machjénle je testigole Jeobá xi tjío jngo tjíjtsa Sonʼnde. Tojo kisʼin je pastro nichxin kjoatse, je Cuerpo Gobernante síkasénle xo̱n je jtín kʼianga tsoya jmeni xi tso Biblia, síchjén superintendente xi tsʼe circuito kʼoa kao ndsʼee xi ngikʼa. Kʼoa kuinga tojngo kjoafaʼaitsjen tjínniná ngatsʼiaa kʼoa nga tongóson nʼiasíñá (Hechos 16:4, 5). Kʼoati je kjinele nga batíonda ngayeje xi ʼmiyaná tʼatsʼe Niná, tsjoánganʼioná ngatsʼiaa nga kʼuínyasoán, kʼoa tʼatsʼe nroani tsa ʼyani ndsʼee xi xá kʼoaile i̱ jinnaxinandále Niná.\nJé nganʼiotsjele Niná bándiaale. Je Cuerpo Gobernante kui fitjenngi je ndiaale Jeobá, je Niná xi batéxomale ngayeje, kʼoa kao tsʼe Jesús, xi ngʼajko̱ tíjnale je jtín (1 Corintios 11:3; Efesios 5:23). Ndsʼee jebi alikui je ngʼajko̱ sʼin batiole naxinandále Niná. Tosa je “[tjío]fitjenngile je Barré tojñanibe nga koai”, tojo tjíosʼín xi ngikʼa, xi kʼoati ya ngʼajmi koai (Apocalipsis 14:4). Je Cuerpo Gobernante nʼio tsjoáná kjoanda kʼianga nijéntjé xi tʼatsʼe kʼianga bʼetsʼoaa.\nʼYáni xi cuerpo gobernante koan ngasʼa.\nJósʼin básjai ndiaa xi tsʼe Niná ndʼaibi je Cuerpo Gobernante.\nTʼexkiai ya Hechos 15:1-35 kʼoa kataʼyai nga je xi tsakasenkao je cuerpo gobernante nga kisʼendajinle je kjoa xi kisʼe nichxin kjoatse kuiní je Énle Niná kʼoa kao nganʼiotsjele.\nʼYáni xi tsakʼétsʼiakao je relijión xi tsʼe testigole Jeobá\nKataʼyai ánni nga tsín je Charles Taze Russell tsakʼétsʼiakaosíni je relijión xi tsʼe testigole Jeobá.\nTikasénlai tsa ʼyani Tikasénlai tsa ʼyani Jmé xá xi tjínle je xi Cuerpo Gobernante ʼmi\nJméni je xi Cuerpo Gobernante tsole je testigole Jeobá